stanford-oval/wikipedia huggingface dataset:
Ka-band
הערות שוליים

↑  ר לודוויג, פ Bretchko, RF תכנון מעגלים, תאוריה ויישומים, פרנטיס הול, ניו ג ' רזי, 2000.
↑  היסודות של טיסה בחלל סעיף I. הסביבה של החלל.
↑  Ka band"
↑  http://www.itwissen.info/definition/lexikon/K-Band-K-band.html (גרמנית)
↑  Inmarsat Announces $1.2bn Investment in Next Generation Ka-band Satellite Network
ערך זה הוא קצרמרבנושא פיזיקה ובנושא תקשורת. אתם מוזמנים לתרום לוויקיפדיה ו.
מקסים נדסקאו

מקסים יורייביץ' נדסקאו (בבלארוסית: Максім Юр’евіч Недасекаў; נולד ב-21 בינואר 1998) הוא אתלט בלארוסי, זוכה מדליית ארד אולימפית (טוקיו 2020), סגן אלוף אירופה (ברלין 2018) ואלוף אירופה עד גיל 23 (יבלה 2019) בקפיצה לגובה.
קריירה

נדסקאו נולד וגדל בויטבסק.
קריירה > 2016

באליפות העולם עד גיל 20, שנערכה בבידגושץ', פולין ב-22 ביולי 2016 סיים נדסקאו במקום שמיני לאחר שקפץ לתוצאה של 2.18 מטר.
קריירה > 2017 > אלוף אירופה עד גיל 20

באליפות אירופה (עד גיל 20) שנערכה בגרוסטו, איטליה בשנת 2017 הוא זכה במדליית זהב לאחר שקפץ לגובה של 2.33 מטר, לפני דימיטרו ניקיטין מאוקראינה (2.28 מטר) וטום גייל מבריטניה (2.28 מטר).
קריירה > 2018

באליפות העולם באולם, שנערכה בברמינגהאם, בריטניה 2018 הוא סיים במקום שישי לאחר שקפץ לגובה של 2.20 מטר.
קריירה > 2018 > סגן אלוף אירופה

באליפות אירופה, שנערכה בברלין, גרמניה ב-11 באוגוסט 2018 זכה נדסקאו במדליית כסף לבקפיצה לגובה בתוצאה של 2.33 מטר, אחרי מטאוש פז'יבילקו מגרמניה (2.35 מטר) ולפני איליה איוואניוק מרוסיה (2.31 מטר).
קריירה > 2018 > אלוף אירופה עד גיל 23

באליפות אירופה (עד גיל 23) 20, שנערכה בייבלה, שוודיה ב-14 ביולי 2018 הוא זכה במדליית זהב לאחר שקפץ לתוצאה של 2.29 מטר, לפני טום גייל (2.27 מטר) ונורברט קובילסקי מפולין (2.23 מטר).
קריירה > 2019

באליפות העולם שנערכה בדוחה, ב-4 באוקטובר 2019 הוא סיים במקום רביעי בקפיצה לגובה בתוצאה של 2.33 מטר, אחרי מועתז עיסא בראשים מקטר (2.37 מטר), מיכאיל אקימנקו מרוסיה (2.35 מטר) ואיליה איוואניוק (2.35 מטר).
קריירה > 2019 > אלוף המשחקים האירופיים

במשחקים האירופיים שהתקיימו במינסק, בלארוס ב-2019, הוא זכה במדליית זהב בקפיצה לגובה בשיא אישי חדש של 2.35 מטר.
שיאים אישיים > אצטדיון

קפיצה לגובה: 2.37 מטר (2021)
שיאים אישיים > אולם

קפיצה לגובה: 2.37 מטר (2021)
AirDrop

| --- | --- |

 מפתח:  אפל
 מחזור חיים:  20 ביולי 2011; לפני 13 שנים – הווה (13 שנים)
 מערכת הפעלה:  iOS 7 ומעלה  OS X 10.7 Lion ומעלה
 סוג רישיון:  קנייני
 קטגוריה:  כלי עזר
 AirDrop ל-iOS  AirDrop ל-macOS
 
AirDrop הוא שירות אד-הוק הזמין במערכות ההפעלה macOS ו-iOS של חברת אפל, אשר הוצג לראשונה ב-Mac OS X Lion (גרסה 10.7) וב-iOS 7. השירות מאפשר העברת קבצים בין מחשבי מקינטוש נתמכים ומכשירי iOS באמצעות קישוריות Wi-Fi ו-Bluetooth, ללא שימוש בדואר אלקטרוני או באמצעי אחסון אלקטרוני אחר.
לפני גרסת OS X Yosemite (גרסה 10.10) של מערכת macOS וגרסאותיה הקודמות Lion,‏ Mountain Lion, ו-Mavericks‏ (גרסאות 10.7–10.9 בהתאמה), הפרוטוקול של שירות AirDrop ב-MacOS היה שונה מפרוטוקול ה-AirDrop של iOS, ולפיכך הם לא היו תואמים זה לזה. גרסאות OS X Yosemite ומעלה החלו לתמוך בפרוטוקול AirDrop של iOS, והדבר איפשר העברת קבצים בין מחשבי מקינטוש לבין מכשירי iOS, כמו גם בין שני מחשבי מקינטוש שיוצרו החל מ-2012 או מאוחר יותר. הפרוטוקול החדש משתמש ב-Wi-Fi וב-Bluetooth יחדיו. כמו כן, ישנה תמיכה עבור פרוטוקול ה-AirDrop הקודם (המשתמש ב-Wi-Fi בלבד) המאפשר העברה בין שני מחשבי מקינטוש שיוצרו לפני 2012.
אין הגבלה על גודל הקובץ המועבר דרך שירות ה-AirDrop.
העברת קבצים > macOS

במחשבי מקינטוש אשר מותקנת בהם מערכת macOS בגרסת MacOS 10.7 ומעלה, AirDrop זמין דרך הסרגל הצידי של תוכנת Finder – תוכנה המציגה את הקבצים השמורים במחשב. במחשבי מקינטוש אשר מותקנת בהם גרסת OS X 10.8.1 ואילך, ניתן לגשת אליו גם דרך תפריט "Go" בשורת התפריטים ולאחר מכן לחיצה על האפשרות "AirDrop", או באמצעות לחיצה על המקשים R+⌘ Command+⇧ Shift בו-זמנית.
חיבור ה-Wi-Fi חייב להיות מופעל על מנת ש-AirDrop יוכל לזהות את המכשיר השני. גם במכשיר השני שירות ה-AirDrop חייב להיות מופעל בתוכנת ה-Finder כדי לאפשר את העברת הקבצים. עם זאת, הקבצים אינם מתקבלים באופן אוטומטי; על המשתמש המקבל את הקבצים לאשר את ההעברה. הדבר נעשה כדי לשפר את האבטחה והפרטיות של השירות.
העברת קבצים > iOS

ב-iOS 7 ואילך, ניתן לגשת אל AirDrop באמצעות מעבר ליישום ההגדרות של המכשיר, הקשה על "הגדרות כלליות" ובחירה באפשרות AirDrop, או על ידי החלקת האצבע כלפי מעלה מתוך מסך הבית כדי לחשוף את מרכז הבקרה. חיבורי ה-Wi-Fi וה-Bluetooth מופעלים באופן אוטומטי כאשר AirDrop מופעל מכיוון שהשירות משתמש בשניהם יחד.
האפשרויות הזמינות בהגדרות לאיתור המכשיר על ידי התקנים אחרים הן:
אף אחד לא יכול לאתר את המכשיר (Airdrop כבוי)
רק אנשי הקשר יכולים לאתר את המכשיר
כולם יכולים לאתר את המכשיר
ב-iOS 7 ומעלה, כאשר יישום המותקן במכשיר כולל בתוכו תמיכה ב-AirDrop, הוא זמין דרך לחצן השיתוף באותו היישום. AirDrop נתון למספר מגבלות ב-iOS, כגון חוסר היכולת לשתף מוזיקה או סרטונים מתוך היישומים המותקנים מראש.
מגבלות מערכת > העברה בין שני מכשירי iOS

מכשירי iOS אשר מותקנת בהם iOS 7 ומעלה:
אייפון: אייפון 5 ומעלה
אייפד: אייפד 4 ומעלה
אייפד פרו: iPad Pro (הדור הראשון) ומעלה
אייפד מיני: iPad Mini (הדור הראשון) ומעלה
אייפוד טאץ': iPod Touch (הדור החמישי) ומעלה
ניתן להפעיל את AirDrop באופן לא רשמי על מכשיר אייפד 3. AirDrop יכול להיות מופעל על גבי מכשיר שאינו נתמך על ידי פריצת מערכת iOS והתקנת תוכנת "+AirDrop Enabler 7.0" מהאתר הרשמי של cydia. הליך זה מפר את האחריות של אפל על המכשיר.
מגבלות מערכת > העברה בין שני מחשבי מקינטוש

מחשבי מקינטוש אשר מותקנת בהם Mac OS X Lion (גרסה 10.7) ומעלה:
מקבוק פרו (סוף 2008) ומעלה, פרט ל-מקבוק פרו עם מסך בגודל 17 אינץ' (סוף 2008)
מקבוק אייר (סוף 2010) ומעלה
אלומיניום מקבוק (סוף 2008)
MacBook ו-iMac (תחילת 2009) ומעלה
Mac Mini (אמצע 2010) ומעלה
Mac Pro (תחילת 2009, הכולל כרטיס AirPort Extreme מובנה, או אמצע 2010 ומעלה)
מגבלות מערכת > העברה בין מחשב מקינטוש לבין מכשיר iOS

על מנת להעביר קבצים בין מחשב מקינטוש לבין מכשיר אייפון, אייפד או אייפוד טאץ', דרישות המינימום הבאות חייבות להיכלל בהם:
מחשבי מקינטוש אשר מותקנת בהם OS X Yosemite (גרסה 10.10) ומעלה:
מקבוק אייר (אמצע 2012) ומעלה
מקבוק פרו (אמצע 2012) ומעלה
iMac (סוף 2012) ומעלה
Mac Mini (סוף 2012) ומעלה
Mac Pro (סוף 2013) ומעלה
מכשירי iOS אשר מותקנת בהם iOS 8 ומעלה:
אייפון: אייפון 5 ומעלה
אייפד: אייפד 4 ומעלה
אייפד פרו: iPad Pro (הדור הראשון) ומעלה
אייפד מיני: iPad Mini (הדור הראשון) ומעלה
אייפוד טאץ': iPod Touch (הדור החמישי) ומעלה
חיבורי ה-Bluetooth וה-Wi-Fi חייבים להיות מופעלים עבור מחשב המקינטוש ומכשיר ה-iOS יחדיו. (שני המכשירים אינם נדרשים להיות מחוברים לאותה רשת Wi-Fi).
אבטחה ופרטיות

AirDrop משתמש בהצפנת TLS דרך רשת עמית לעמית בחיבור Wi-Fi שנוצר אוטומטית על ידי אפל לצורך העברת הקבצים. מכשירי ה-Wi-Fi של התקני המקור והיעד מתחברים זה לזה ישירות מבלי להשתמש בחיבור אינטרנט או בנקודת גישה ל-Wi-Fi.
אנשים רבים דיווחו על מקרים בהם מתקבלים קבצים לא רצויים מגורמים זרים כאשר הגדרת הפרטיות ב-AirDrop נקבעה ל"כולם"; תופעה זו מכונה בשם "Cyber Flashing". למשתמשים יש שליטה מלאה בהגדרות של AirDrop והם יכולים להחליט מי יכול לשלוח להם קבצים, האפשרויות הזמינות הן: "כולם", "אנשי קשר בלבד", או "כבוי".
ראו גם

Bonjour
הערות שוליים

↑  Daniel Nations Daniel Nations has been a tech journalist since 1994 His work has appeared in Computer Currents, The Examiner, The Spruce, Other Publications, What Is AirDrop and How Does It Work?, Lifewire (באנגלית)
↑  Apple iOS 7 Review: A Major Makeover That Delivers, But Takes Some Getting Used To, TechCrunch (באנגלית) (ארכיון)
↑  iOS 8, OS X Yosemite Preview: AirDrop finally works across iOS and Mac, iPhone Hacks | #1 iPhone, iPad, iOS Blog, ‏2014-06-23 (באנגלית) (ארכיון)
1 2 3 4  Use AirDrop on your Mac, Apple Support (באנגלית)
1 2 3  Nik Rawlinson, How to use OS X Lion AirDrop, CNET (באנגלית)
↑  OS X Automation Workshop: Sharing Content Locally, macosxautomation.com
↑  Two Easy Ways to Access AirDrop in iOS 11, iDrop News, ‏2017-12-04 (באנגלית)
1 2 3 4 5  Use AirDrop on your iPhone, iPad, or iPod touch, Apple Support (באנגלית)
↑  Adding AirDrop File Sharing Feature to Your iOS Apps (באנגלית)
↑  Jawad Hadi, AnyDrop enables you to Send/Receive any file including Music using AirDrop, iOS Hacker, ‏2014-03-24 (באנגלית)
↑  AirDrop Port Explaination - Pastebin.com, web.archive.org, ‏2014-02-22
↑  https://support.apple.com/kb/PH18947
1 2  https://www.apple.com/business/docs/iOS_Security_Guide.pdf
↑  Bell, Sarah (2015-08-13). "Police investigate 'cyber-flashing'" (באנגלית בריטית). נבדק ב-2019-04-08.
↑  Melkorka Licea, AirDropping penis pics is the latest horrifying subway trend, New York Post, ‏2017-08-13 (באנגלית)
↑  Oakland-Maui flight: Pepper spray emergency follows disturbing photo, East Bay Times, ‏2018-09-01 (באנגלית)
Logic Pro

| --- | --- |

צילום מסך של ממשק התוכנה
 מפתח:  אפל 
 מחזור חיים:  1993–הווה (כ־32 שנים) 
 גרסה אחרונה:  11.0 (13 במאי 2024) 
 מערכת הפעלה:  OS X
 נכתבה בשפות:  C, C++, Objective-C
 סוג רישיון:  קנייני
 www.apple.com/logicstudio/logicpro/
 
לוג'יק (בעבר Logic Audio וכיום Logic Pro) היא תוכנת DAW (תוכנה לעריכת אודיו דיגיטלי) מקצועית, שמגרסה 6 ואילך מיועדת לשימוש אך ורק על גבי מחשבי אפל.
בשנת 2002 קנתה חברת "אפל" את חברת "Emagic", המפתחת המקורית של התוכנה, ומאז שייכת התוכנה לאפל ומשווקת כחלק מחבילת "Apple Logic Studio" לעריכה מקצועית של אודיו. גרסאות 7, 8 ו-9 של התוכנה הגיעו על גבי מספר תקליטורי DVD, בעוד הגרסה הנוכחית של התוכנה, "Logic Pro X", שיצאה בשנת 2013, ניתנת לרכישה אך ורק דרך חנות האפליקציות של אפל (App Store), המותקנת במחשבי Mac, במחיר של 199$, זול משמעותית מתוכנות מתחרות בענף, דוגמת Cubase ו-Pro Tools.
לאחר שלוש גרסאות דומות בממשק המשתמש, בגרסה האחרונה (X) שהיא הגרסה העשירית של התוכנה, שונה ממשק המשתמש, ולמעשה התוכנה עוצבה מחדש בצורה דומה לתוכנה Garageband, שהיא תוכנה למוזיקאים מתחילים, הניתנת להתקנה ע״ג מחשבי Mac, אך גם על גבי המכשירים הניידים של אפל, דוגמת iPhone ו-iPad. למרות העיצוב הפשוט והידידותי שמזכיר את Garageband, התוכנה שמרה על המורכבות ומגוון כלי העבודה המקצועיים שלה, ואף הוסיפה תכונות חדשות, כגון Drummer (מתופף וירטואלי), Flex Pitch (מודול לתיקון זיופים, בעיקר זיופי שירה) ושיפור ניכר במגוון כלי הנגינה והסינתיסייזרים המובנים בה, כמו גם ״שלט״ למכשיר האייפד בשם Logic Remote הניתן להורדה בחינם, המאפשר לנגן או לבצע מיקס לשירים בתוכנה דרך הטאבלט של אפל.
התוכנה זכתה לביקורות נלהבות של מגזיני האודיו המקצועי המובילים בעולם, דוגמן Computer Music ו-Sound on Sound, ונחשבת היום כאחת מהתוכנות המובילות בעולם ליצירה והפקה של מוזיקה באופן מקצועי.
בניגוד לפורמט "הכלים הווירטואליים" הנפוץ "VST" (של חברת "Steinberg"), התוכנה תומכת בפורמט AU (יחידות אודיו) של חברת "אפל". בשל תפוצתם המוגבלת יחסית של מחשבי אפל (ומקינטוש בפרט) בישראל, גם תפוצתה של "Logic" בישראל נדירה יחסית.
התוכנה מגיעה עם תוספים (פלאג-אינים) רבים, בהם מודל הפסנתר החשמלי EVP88, הסאמפלר EXS24 והריוורב (אפקט תהודה) מבוסס דגימות השטח Space Designer, שיחד עם כלים חזקים נוספים (בהם גם כמה סינתיסייזרים משוכללים ומערכת ה-Apple Loops המתוחכמת) הופכים אותה לתוכנת ההפקה המושקעת והמלאה ביותר בשוק. גודלה של התוכנה, לאחר הורדת התוספות, ללא תוכנות פלאג-אין מצד שלישי, היא מעל ל-50 ג'יגה בייט.
גם הסינתיסייזרים שמגיעים עם התוכנה, בהם Scarpelture שמשמש כסינתיסייזר היברידי ו-ESM, סינטי מונופוני שפופולרי במיוחד בקרב יוצרי טראנס פסיכדלי (שיוצרים איתו לרוב את תפקיד הבייסליין), פופולריים ברחבי העולם.
הערות שוליים

↑  Logic Pro, Mac App Store (באנגלית בריטית)
↑  Martin Russ, C-Lab Creator (SOS Nov 1987), Sound On Sound, 1987-11, עמ' 57–61
Grand Theft Auto: Liberty City Stories

| --- | --- |

 כללי
 תאריך הוצאה:  PlayStation Portable: ב-25 באוקטובר 2005 (ארצות הברית)  פלייסטיישן 2: 6 ביוני 2006 (ארצות הברית) IOS:דצמבר 17 2015 אנדרואיד:11 פברואר 2016
 סוגה:  משחק פעולה-הרפתקאות
 פיתוח:  רוקסטאר נורת' (אנ') רוקסטאר לידס (אנ')
 הוצאה לאור:  Rockstar Games 
 ארץ מקור:  הממלכה המאוחדת 
 שפות:  אנגלית 
 הפצה:  רוקסטאר גיימס
 סדרה:  Grand Theft Auto 
 דרישות תוכנה
 מצבי משחק:  שחקן יחיד
 דירוג:  +18
 פלטפורמות:  Microsoft Windows, iOS, אנדרואיד, PlayStation Portable, פלייסטיישן 3, פלייסטיישן 2, PlayStation Vita 
 המשחק הקודם:  Grand Theft Auto Advance
 המשחק הבא:  Grand Theft Auto: Vice City Stories
 
 אתר רשמי
 
Grand Theft Auto: Liberty City Stories, ידוע גם בראשי התיבות GTA: LCS, הוא משחק וידאו מסדרת משחקי Grand Theft Auto בגרפיקת ה-3D. על פי הסקרים לחודש יולי 2006, משחק זה
הוא הנמכר ביותר לקונסולת ה-PSP. רבים מחשיבים משחק זה כחידוש למשחק GTA 3, אך בפועל הוא מהווה משחק נוסף שמשמש כפריקוול ל-GTA 3 באותו מקום התרחשות, ומכאן שמו "Liberty City Stories" ("סיפורי עיר החופש" בתרגום חופשי לעברית). ב-17 בדצמבר 2015 הוא שוחרר למערכת ההפעלה IOS, וב-11 בפברואר 2016 שוחרר למערכת ההפעלה אנדרואיד.
מקום ההתרחשות

אירועי המשחק מתפתחים בשנת 1998, שלוש שנים לפני אירועי המשחק GTA 3. טוני סיפרני חוזר לעיר לאחר מספר שנים בהן חי בסתר מאחר שרצח ראש מאפיה לבקשת דון סלבאטורי לאוני. כאות תודה סלבאטור נותן לו עבודה. בזמן ההתרחשות של "Liberty City Stories", טוני סיפריאני מבצע משימות שונות מאנשים שונים, בהם כלולים: סלבטורי ליאוני, וינצ'נזו סילי, מריה לטורה, JD א'וטול, דונלד לאב, הנבל הראשי של המשחק מסימו טוריני, ליאון מק'אפרי ואף אימו של טוני.
העיר ליברטי סיטי במשחק זה שונה מהעיר ב-GTA Advance. אך דומה מאוד לעיר ב-GTA 3 לדוגמה, ה"סקס קלאב סבן" של לודג'י גוטרלי נקרא כאן "Paulie's Revue Bar" ובעליו הוא JD אוטול שעובד תחת משפחת המאפיה סינדאקו. JD נהרג על ידי מיקי המפיסטס עוזרו של לואיג'י, כמו כן השחקן רואה בהמשך המשחק סצנה בה המועדון מקבל בעלים חדשים ואת שמו החדש. יותר מכך, בעיר קיימת שכונה חדשה בשם "איטליה הקטנה" שלא קיימת בליברטי סיטי בתקופת המשחק GTA 3 אך גורל שכונה זו מתגלה לשחקן באחת ממשימות המשחק, כך שההגיון בין המשחקים השונים נשמר.
השינויים מתבטאים גם במעברים בין האיים. הבנייה של הגשר בין "פורטלנד איילנד" ו"סטנטון איילנד" וכך גם המערה המחברת ביניהם ב-GTA 3 עדיין לא הסתיימה. רק חלק מין המערה פתוח והוא מגיע לצד הצפוני של האי "Shoreside Vale" עד לצד הדרומי. הגשר "קלאהן" (שמתפוצץ בתחילת המשחק GTA 3) בתהליכי בנייה גם הוא. רק לאחר המשימה "Driving Mr. Leone" בניית הגשר מסתיימת והשחקן יכול להגיע לאי סטאונטון. בליברטי סיטי מופיעים גם האופנועים, שלא היו קיימים ב-GTA 3.
דמויות

טוני סיפריאני - חבר בכיר במשפחת הפשע לאון. מעין פרודיה על דמותו של טוני סופרנו. חי עם אמו ופוחד ממנה פחד מוות. יש לו סכסוך ארוך שנים עם כנופיית הטריאדים המקומית. טוני הוא גם הפרוטגוניסט של המשחק GTA:LCS.
סלבטורה לאון - ראש משפחת הפשע לאון. פושע מנוסה ופרנואיד, אחד האנשים החזקים בליברטי סיטי. הופיע גם ב-GTA: San Andreas וב-GTA: 3. נהרג על ידי קלוד בניסיון להרוג אותו. בוגד בקלאוד ונרצח על ידו.
JD - הוא המנהל של Paulie's Revue Bar מריץ את העסק ויש לו בעיות משקל. הוא אמור להיות חלק ממשפחת Sindacco אך המשפחה לא קיבלה אותו רשמית, נרצח. JD זה קיצור של Joseph Daniel, שמו האמיתי.
מאסימו טוריני - מאסימו הוא מאפיונר מהמאפיה הסיציליאנית, הוא וסלבטורה היו מסוכסכים בעסקים אבל זה עוד לא הפריע להם לנהל עסקים באותו הזמן. הוא נאמר\מופיע במשחק 3 פעמים, פעם ראשונה הוא מוזכר על ידי JD באחד השיחות עם טוני, פעם שנייה זה ש־JD שולח את טוני לרגל אחריו עם הליקופטר מהאחוזה של סלבטור, והפעם האחרונה היא במשימה האחרונה שם הוא ניסה לחטוף את ראש העיר, עלה על הליקופטר וטוני חיסל אותו וההליקופטר טבע והוא מת.
Vulfpeck

| --- | --- |

Vulfpeck מופיעים בפורטלנד עם קורי וונג ב-2017  לוגו הלהקה
 מקום הקמה:  אן ארבור 
 תקופת הפעילות:  מ-2011
 סוגה:  פאנק
 חברת תקליטים:  Vulf Records
 האתר הרשמי
 חברים
 ג'ק סטרטון תיאו קצמן וודי גוס ג'ו דארט
 
Vulfpeck היא להקת פאנק אמריקאית שנוסדה בשנת 2011 באן ארבור, מישיגן, על ידי ג'ק סטראטון, תיאו קצמן, וודי גוס וג'ו דארט. הלהקה הוציאה ארבעה מיני-אלבומים, שישה אלבומי אולפן ואלבום הופעה חיה אחד באופן עצמאי. הלהקה זכתה להכרה ב-2014 כשהוציאה את Sleepify, אלבום אילם שחשף פרצה בחלוקת התמלוגים של ספוטיפיי ומימן סיבוב הופעות חינמי. הלהקה היא מהראשונות שמכרו את כל הכרטיסים להופעה במדיסון סקוור גארדן ללא מנהל או גיבוי של חברת תקליטים, והוציאה את ההופעה המוקלטת כאלבום ב-2019. האלבום האחרון של הלהקה, Schvitz, יצא בדצמבר 2022.
רקע

חברי הלהקה למדו בבית הספר למוזיקה של אוניברסיטת מישיגן. הם חברו לראשונה לסשן הקלטות במרכז דודרשטט, מתקן אוניברסיטאי המאכלס ספרייה לאמנויות ומשאבים אחרים. לאחר קריאת ריאיון עם המפיק הגרמני ריינהולד מק, הגה מייסד הלהקה, ג'ק סטראטון, את השם Vulfpeck כגרסה גרמנית דמיונית של מוזיקאי הסשן בארצות הברית של שנות ה-60 כמו The Funk Brothers, The Wrecking Crew ו-The Swampers. הרעיון היה לתעל את העידן הזה של הרית'ם סקשן החי.
חבריה המייסדים של הלהקה הם ג'ק סטראטון על קלידים, תופים וגיטרה, תיאו כצמן על גיטרה, תופים ולעיתים גם שירה, וודי גוס על קלידים וג'ו דארט על הבס. שותפים קבועים לסבבי הופעות והופעות אורח כוללים את אנטוואן סטנלי, ג'ואי דוסיק וקורי וונג. מוזיקאים אורחים נוספים שתורמים כוללים את צ'ארלס ג'ונס, כריסטין הוקל, דייוויד טי ווקר, ברנרד פורדי, ג'יימס גדסון ובלייק מילס.
היסטוריה > עבודות מוקדמות ו-Sleepify

סינגל הבכורה של הלהקה נקרא "Beastly", והוא שוחרר באפריל 2011 כסרטון יוטיוב. הרצועה צוינה לטובה בשל ביצועי הבס שלה על ידי No Treble, מגזין מקוון לנגני בס. הלהקה הוציאה את ה-EP הראשון שלה, Mit Peck, ב-2011 ו-EP שני, Vollmilch, ב-2012. ב-2013, שלושה מחברי להקה ליוו את דארן כריס בסיבוב ההופעות הלאומי שלו, וג'ו דארט דורג בתור הבסיסט החמישי האהוב על ידי No Treble. ההופעה החיה הראשונה של Vulfpeck הייתה ב-Blind Pig באן ארבור, מישיגן, ולאחריה הופיעה בעיר ניו יורק באולם Rockwood Music Hall באוקטובר 2013. הלהקה הוציאה את ה-EP השלישי שלה, My First Car, באוגוסט 2013. ה-EP כולל את אנטוואן סטנלי ברצועה הווקאלית הראשונה של הלהקה. ביקורת על My First Car ציינה אותו כפחות אנרגטי בהשוואה לשני ה-EP הראשונים של הלהקה, אך "עדיין תוספת הולמת לקטלוג מוזיקה ייחודי".
במרץ 2014 הוציאו Vulfpeck את Sleepify, אלבום אילם בן עשרה רצועות בספוטיפיי, במטרה לגייס כספים לסיבוב הופעות חינמי. האלבום הניב 20,000 דולר בתמלוגים על פני תקופה של חודשיים. לאחר מכן, ספוטיפיי הסירה את האלבום בטענה שהוא מפר את תנאי התוכן שלהם. תוכנית יצירת התמלוגים של הלהקה זכתה לסיקור עיתונאי בינלאומי. ביולי הלהקה קיבלה את התמלוגים וזמן קצר לאחר מכן הכריזה על סיבוב ההופעות של Sleepify.
באוגוסט 2014 הוציאה הלהקה את ה-EP הרביעי שלה, Fugue State. הרצועה השנייה, "1612", מסוגננת על פי יצירותיו של ורדל קזאיר וכוללת את אנטוואן סטנלי כזמר. שם השיר נוצר בהשראת קוד הכניסה ל-Airbnb שסטרטון שכר. סבב ההופעות החינמי Sleepify נערך בספטמבר 2014. מיקומי ההופעות כללו את סן פרנסיסקו, לוס אנג'לס, שיקגו, אן ארבור וניו יורק. בשנת 2015, סטרטון הציע מודל שוויוני יותר לחלוקת התמלוגים של ספוטיפיי, שבו התשלום של כל אמן מבוסס רק על המאזינים של אותו אמן, ולא על כל מאזין המשתמש בשירות.
היסטוריה > אלבומי אולפן והופעה חיה במדיסון סקוור גארדן

Vulfpeck הוציאו את Thrill of the Arts באוקטובר 2015. האלבום כלל הופעות אורח של כמה אמנים כולל דייוויד טי ווקר, צ'ארלס ג'ונס ובלייק מילס. ג'ים פוסילי מהוול סטריט ג'ורנל כינה את המוזיקה "פאנק מלוכלך, בפנים שלך, לא מתייפה שמנוגן עם אש" והומאז' לאולד-סקול פאנק ולסול. האלבום הגיע למקום ה-16 במצעד אלבומי ה-R&B של בילבורד בארצות הברית. הלהקה ו-Goodhertz Inc. הוציאו תוסף הפקה בשם Vulf Compressor. הלהקה הופיעה בלייט שואו עם סטיבן קולבר בנובמבר 2015.
האלבום השני של Vulfpeck, שכונה The Beautiful Game, יצא באוקטובר 2016. הוא כלל הופעות אורח של כמה אמנים, כולל קורי וונג ואדם לוי. האלבום הופיע לראשונה במקום ה-10 במצעד אלבומי ה-R&B המובילים של בילבורד. האלבום השלישי של הלהקה, Mr Finish Line, יצא בנובמבר 2017. הופיעו בו הנגנים הוותיקים ג'יימס גדסון, בוטסי קולינס, מייקל בלנד, דייוויד טי ווקר, והסולנים קוקו או, אנטוואן סטנלי, ג'ואי דוסיק, קריסטין הוקל וצ'ארלס ג'ונס. בשנים 2016 ו-2017 הלהקה הופיעה בקביעות עם אנטוואן סטנלי ואמנים אורחים שונים, כולל מספר הופעות עם ברנרד פורדי וזיגי מודליסט. הלהקה ביצעה קאבר ל-"Boogie On Reggae Woman" ברדיו Sirius XM.
האלבום הרביעי של Vulfpeck, שכונה Hill Climber, יצא בדצמבר 2018 וכלל את קורי וונג, ג'ואי דוסיק, אנטוואן סטנלי, ריאן לרמן, לארי גולדינגס, מייק ויולה, מוניקה מרטין ולואיס קול. בשנת 2019, חברת הגיטרות Music Man הוציאה את ה-Joe Dart Bass signature guitar, ולאחר מכן את הגיטרות Joe Dart Jr., Joe Dart II ו-Joe Dart III. ג'ו דארט דורג במקום הראשון על ידי מגזין Bass Guitar בתור "הבסיסט החדש והמגניב ביותר."
בספטמבר 2019, הלהקה ערכה מופע סולד-אאוט במדיסון סקוור גארדן, והייתה מהראשונות שעשו זאת ללא מנהל או גיבוי של חברת תקליטים. הקלטת ההופעה שוחררה כאלבום חי, שכותרתו Live at Madison Square Garden, יחד עם סרט הופעה מלא. ההופעה החיה כללה את השותפים לסיבוב ההופעות סטנלי, וונג, ודוסיק; והאמנים האורחים צ'ארלס ג'ונס, כריס ת'יל, דייב קוז, נייט סמית', מארק דובר, ריצ'י רודריגז ואחרים.
היסטוריה > Vulf Vault ו-Schvitz

באוגוסט 2020, הלהקה מכרה את המקום של הרצועה העשירית באלבומה החמישי The Joy of Music, the Job of Real Estate ללהקה Earthquake Lights, שבסיסה בניו יורק. האלבום יצא באוקטובר 2020. בשנת 2020 החלה הלהקה להפיק אלבומי אוסף תחת הכותרת Vulf Vault. הראשון היה אלבום בעל שמונה שירים בהשתתפות אנטוואן סטנלי, ולאחריו אלבום של אחד עשר שירים שנכתב על ידי וודי גוס. בשנת 2021 הוציאה הלהקה אלבומי אוסף שנמכרו באופן בלעדי כתקליטי ויניל המדגישים את יצירותיהם של כצמן ודארט.
בינואר 2022 הוציאה הלהקה אלבום של הקלטות מקוריות בשם Vulf Vault 005: Wong's Cafe בדגש על עבודתו של קורי וונג, שהופק על ידו ויצא בסטרימינג תחת שמו. האלבום כולל תרומות של אדי ברבש. באוגוסט 2022, הלייבל של הלהקה הוציא אלבום הקלטות חדשות מאת Vulfmon (כינוי הסולו של ג'ק סטראטון) בשם Vulf Vault 006: Here We Go Jack, ובו הופעות אורח של דייוויד טי ווקר, מוניקה מרטין, מייק ויולה ואחרים.
בנובמבר 2022 הכריזו Vulfpeck על חזרתם למוזיקה על ידי חשיפת אלבומם השישי "Schvitz", שיצא בדצמבר 2022. בביקורת על האלבום, האנטר-טילני מפייננשל טיימס כינה את המוזיקה "רטרו-פאנק ונשמה" וכתב שהלהקה "שמה לה למטרה להעלות חיוך על פניו של המאזין".
סגנון

סגנון ההפקה של הלהקה מעוצב על פי הופעות חיות בעבר בטלוויזיה, כמו The Midnight Special, The Old Grey Whistle Test ו- Beat-Club. הלהקה שואפת לצליל פשוט ומינימליסטי שבו כל כלי תורם את חלקו ואינו משתלט. הקלטות נעשות בשידור חי עם כלים אמיתיים, ולעיתים רחוקות מקטעים ומיקסים שונים. אלתורים מהווים חלק משמעותי בהתפתחות השירים. היצירות מעוצבות לפי מבנים לא שגרתיים מהעבר, כמו "Ooh Child" עם קטעי A ו-B שבו כל קטע מספק עילוי, וכמו "If You Want Me To Stay" עם התקדמות שמונה תיבות חוזרת.
פרויקטים צדדיים

בשנת 2018, Vulf Records הוציאו תקליט בן שש רצועות תחת השם The Fearless Flyers, רביעייה המורכבת מהמתופף נייט סמית', הבסיסט ג'ו דארט והגיטריסטים קורי וונג ומארק לטיירי, עם הופעות אורח של סנדרה קראוץ', בלייק מילס ואליזבת ליאה. בשנת 2019, הם הוציאו את ה-EP השני שלהם עם שש רצועות בשם The Fearless Flyers II, בהשתתפות כריס ת'יל וג'ואי דוסיק. אלבום הבכורה שלהם באורך מלא Tailwinds יצא ב-2020, ובו קטע קרן המורכב מהסקסופוניסטים גרייס קלי, קני הולמן ואלקוס סירופולוס. בשנת 2021, הרביעייה הוציאה הקלטה של ההופעה שלה במדיסון סקוור גארדן בשנת 2019 כאלבום החי הראשון שלה באמצעות תמיכה של Vulfpeck. ה-EP השלישי שלה, The Fearless Flyers III, כלל שישה רצועות ויצא ב-2022. ה-EP הרביעי שלהם בן שש הרצועות The Fearless Flyers IV הוקלט במועדון הג'אז בלו נוט ויצא ב-2024.
בשנת 2019, קלידן הלהקה וודי גוס הוציא את A Very Vulfy Christmas, אוסף של שמונה עיבודים מחודשים בסגנון ג'אז של מקורות Vulfpeck. הרצועות כוללות את המתופפת דנה הול והבסיסטים מאט אולרי וג'ו פי.
חברים

ג'ו דארט גדל בהארבור ספרינגס, מישיגן, והתחיל לנגן בס בגיל 8. הוא הושפע מפלי. בתיכון, הוא ניגן בלהקת ג'אם בהשראת פיש. הוא מונה את פינו פלדינו, רוקו פרסטיה וורדין ווייט בתור הבסיסטים האהובים עליו.
וודי גוס גדל בסקוקי, אילינוי, והתחיל לנגן בפסנתר בגיל 7. הוא הושפע מת'לוניוס מונק ונמשך לג'אז. מאוחר יותר הוא נמשך לפאנק. בקולג', הוא הופיע עם כמה להקות. ב-2023 הוציא את האלבום High Loon!.
תיאו כצמן גדל בלונג איילנד, ניו יורק. כנער ניגן בתופים, גיטרה וכתב שירים. בקולג', הוא היה חבר ב-My Dear Disco. עבודת הסולו שלו מבוססת על רוק ופולק. ב-2023 הוא הוציא את אלבום הסולו הרביעי שלו Be The Wheel.
ג'ק סטראטון גדל בקליבלנד הייטס, אוהיו, והתחיל לנגן בתופים בגיל צעיר. הוא הושפע מברנרד פורדי ו-the Meters. הוא הוביל להקה בקולג'. הוא עושה את רוב הניהול וההפקה של Vulfpeck. בשנת 2023, הוא הוציא את Vulfnik.
שותפים לסבבי הופעות והקלטות
ג'ואי דוסיק - סקסופון אלט, קלידים, שירה (2016–היום)
אנטוואן סטנלי - שירה (2016–היום)
קורי וונג - גיטרה (2016–היום)
סבבי הופעות

סבב Sleepify (2014)
סבב אביב (2015)
סבב Wisdom of Crowds (2017, 2018, 2019)
דיסקוגרפיה

הקלטות אולפן מקוריות
● Mit Peck (2011)
● Vollmilch (2012)
● My First Car (2013)
● Fugue State (2014)
● Thrill of the Arts (2015)
● The Beautiful Game (2016)
● Mr Finish Line (2017)
● Hill Climber (2018)
● The Joy of Music, the Job of Real Estate (2020)
● Schvitz (2022)
הקלטות מקוריות של Vulf Vault
● Vulf Vault 005: Wong's Cafe (2022)
● Vulf Vault 006: Here We Go Jack (2022)
הערות שוליים > ביאורים

↑  המפגש כלל הקלטת מוזיקה מקורית שלהם על תקליט 2 אינץ' כחלק מפרויקט התזה של חבר
אנטוואן סטנלי בהופעה עם Vulfpeck, 2017
משמאל לימין: דוסיק, וונג, סטנלי, גוס, דארט, כצמן, סטראטון, ב-2017